Munkanapló

ERASMUS+ szakmai gyakorlat Portugáliában

Povoa de Varzim

2021.11.02-11.23.

Gyöngyösi Petra 12E

November 2 Kedd

9 körül találkoztunk a repülőtéren, leadtuk a bőrönjeinket aztán várakoztunk. 11 körül elindult a gépünk, gyönyörű helyek felett repültünk. Leszálltunk a repülőről 2 óra fele, otthoni időszámításban 3 óra. Felvettük a bőrönjeinket és elindultunk a szállásra. A szállást adók kedvesen fogadtak minket, kérdezték éhesek vagyunk e, ha igen rendelnek nekünk pizzát amíg nem megyünk vacsorázni. Amíg vártuk a pizzát kipakoltunk a bőröndjeinkből. Evés után a Tanárnő megengedte hogy 6-ig azt csináljunk amit szeretnénk, így hát megnéztük az Óceánt és vásároltunk a tisztálkodáshoz szükséges dolgokat. Fél 7 fele elindultunk vacsorázni, utána fürödtünk és aludtunk .

November 3 Szerda

7 óra körül keltünk, felöltöztünk es mentünk reggelizni. 3 csoportra lettünk felosztva, csapatonként mentünk megnézni a gyakorlatos helyeinket. Flóra, Szandi, Laura és én egy fél óra autó útra vagyunk a szállásunktól. Flóra és én egy helyen leszünk. Szandi és Laura meg egy másik szalonban. Egy helyen fogunk mind a négyen ebédelni. Miután megnéztük a helyeket haza indultunk. 12-re mentünk ebédelni ahol panírozott tonhalat ettünk. Délután szabad foglalkozás volt, körbe néztünk a városban. Elég hamar elaludtunk, mert nagyon fáradtak voltunk.

November 4 Csütörtök

8-kor keltünk, és mentünk reggelizni. 9:15-re jött értünk Mariana. A gyakorlatos helyen két nő dolgozik, Diana és Maria, mi Mariaval vagyunk. Amikor beértünk dolgozni narancsbőr ellen csinált masszázst. A masszázs utána iszap pakolást tett az egész testére a vendégnek, azt lemosta végül bekente olajjal. Mire kész lett mentünk ebédelni. Ebéd után láttunk egy arc masszázst, és megengedte hogy legyantázzuk a vendég lábát. 5:20-ra jött értünk a kocsi ami vitt minket vacsorázni.

November 5 Péntek

8-kor keltünk, és mentünk reggelizni. 9:15-re jött értünk a kocsi. Mire mi beértünk a gyakorlatos helyre már Maria egy vendég arcát kezelte, azzal hamar végzett. A következő vendégnek szemöldököt szedett és peelengezte az arcát, peeleng után kinyomkodta majd különböző vitaminos olajokat rakott rá. Ebéd után egy öreg vendég jött akinek fiatalító arc masszázst csinált és kiszedte a szemöldökét. Egy következő vendégnek intim gyantát csinált. 5:20 fele jött értünk a kocsi és vitt minket vacsizni.

November 6 Szombat

Fél 8 fele keltünk, reggeliztünk és még egy picit pihentünk. Schantalék kirándulást szerveztek nekünk  Portóba. Az idegenvezetőnket Filipnek hívják. Portó innen egy körülbelül fél órás autó útra van. Hajó kirándulni is voltunk a csoporttal, nagyon szép volt. Szinte egész Portót bejártuk. Voltunk egy óriási gyönyörű templomban. Filip elvitt minket egy pályaudvarra ami tele volt rakva az ő régi történelmük képeivel, a pályaudvar hatalmas látványossága Portónak. A busz egy kávézónál vett fel minket, annál a kávézónál ahol a Harry Pottert írta a szerzője és abban a kávézóban kapott rengeteg ihletet, például a ruha amibe iskolába járnak , a Portugálok itt ugyanilyen ruhába járnak. A busz egy bevásárló központba vitt minket ahol volt másfél óránk körbenézni. Miután végeztünk a szálláson még kicsit lepihentünk, utána mentünk vacsorázni.

November 7 Vasárnap

Ma addig aludtunk ameddig szerettünk volna, az nem volt így se sok mivel csak 10-ig van reggeli. Egész nap szabad foglalkozás volt. Ruhát voltunk mosni és a parton sétáltunk.

November 8 Hétfő

Fél 8-kor keltünk, és mentünk reggelizni. 9:20 körül jött értünk a kocsi ami elvitt minket a gyakorlatos helyre. 10 körül-re értünk oda, de zárva volt az üzlet . Hétfőn a kozmetika és a fodrászat mind zárva van. Fél 11-re értünk haza. Itthon megbeszéltük ha már nem is tudunk gyakorlatozni majd egymáson gyakorolunk, ezért elmentünk venni masszázs krémet. A boltból hazaérve volt egy óránk masszírozni mert menni kellett ebédelni. Az ebéd rántott hús volt. Ebéd után haza jöttünk és még egy másfél órát masszíroztunk meg szemöldököt szedtünk. Miután végeztünk, pihentünk egy picit és mentünk vacsizni. Vacsora után mentünk boltba aztán jöttünk haza és aludtunk.

November 9 Kedd

7-kor keltünk és mentünk reggelizni. A reggeli nagyon finom volt. Reggeli után még egy kicsit beszélgettünk aztán jött érünk a kocsi. A gyakorlaton gyantáztuk egymást Flórával. Mariana megmutatta hogyan masszíroz arcot és elmagyarázta amiket az arcra ken mi mire való. Fél 6-kor végeztünk, és vittek minket vacsorázni. A vacsi hamburger volt. Vacsora után mentünk haza és aludtunk.

November 10 Szerda

8-kor keltünk reggeliztünk és egy picit beszélgettünk. 9:15 fele jött értünk a kocsi. A gyakorlaton masszázst láttunk, és gyantáztunk is. Fél 6-kor végeztünk és mentünk vacsorázni.

November 11 Csütörtök

Ma korán felkeltem, mivel kicsit köhögtem. Reggeliztem és vártam Marianát. 10 fele értünk a munkába ahol Maria épp egy arckezelést csinált. Jött egy férfi vendég akinek szemöldököt szedtek. Fél 6 kor jött érünk a kocsi és mentünk vacsorázni.

November 12 Péntek

8 fele keltem. Ma csak egy intim gyantát láttunk, de utána nem engedtek be, nézni hogy mit csinálnak a gyakorlaton mivel köhögtem. Ebéd után haza lettem küldve. Otthon a Tanárúr már teával várt. Lepihentem egy kicsit aztán mentünk vacsorázni.

November 13 Szombat

Korán keltünk mivel a Tanárnő ma utazik haza. Szerettük volna kikísérni Repülőtérre. A repülőtér után Bella elvitt minket a Plázába mert ő már Karácsonyra vásárolt, addig mi is nézelődhettünk a boltban. A pláza után még a szálláson elvoltunk egy kicsit és mentünk vacsorázni.

November 14 Vasárnap

Ma reggeli után egyből mosni mentünk, már úgy készültünk hogy a parton maradunk, onnan megyünk ebédelni. Ebéd után a szálláson filmet néztünk. 6 fele mentünk vacsizni és utána vissza a szállásra.

November 15 Hétfő

Ma nem kell munkába menni mivel hétfőnként nekünk nem kell. Otthon szemöldököt szedtünk és masszíroztunk (arcot, hátat). Délbe elmentünk a Tanár úrral ebédelni. Ebéd után fagyiztunk és a parton sétáltunk. Nyilván megint szinte mindenki vizes lett. Nagyon jól éreztem magam. Mire haza értünk egy óra múlva mehettünk is vacsorázni.

November 16 Kedd

A Tanárúr már reggel teával várt minket, mivel elég sokan betegek. A lengyelek Tanárnőjétől kaptam a torkomra valami fújókát, olyasmi mint nálunk a tantum verde igaz ez nem sokat használt. Reggeli után elindultunk a gyakorlatra ahova még be se értem, de már haza küldtek. Otthon pihentem, sokat teáztam hátha jobban leszek. Ebédelni ma nem voltam. Délután filmet néztem aztán mentem vacsorázni.

November 17 Szerda

Fel 8 fele keltünk  és mentünk reggelizni. Reggeli után gyakorlatra mentünk. Ma láttunk szemöldök szedést, testmasszázst és agyagpakolást. 5 fele jött értünk Mariana es vitt minket vacsorázni.

November 18 Csütörtök

8 fele keltünk, reggeliztünk aztán Mariana vitt minket a gyakorlatra. Ma arc kezelést láttunk, vio-t is használt hozzá másnéven ózon kezelést végzett a vendégen. A Vio leviszi a gyulladást és fertőtlenítő hatása van. Ebéd után masszíroztuk egymást Flórával. Fél 6 fele mentünk vacsorázni.

November 19 Péntek

8-kor keltünk. Jött értünk Mariana és vitt minket dolgozni. Ez az utolsó napunk a munkahelyen. Oda adtuk az ajándékokat amiket mi magunk hoztunk nekik, örültek. Egésznap gyantáztunk. 5 fele jött értünk Mariana és vitt minket vacsorázni.

November 20 Szombat

Ma Brágába mentünk kirándulni, amit nagyon vártam, mert láttam nagyon sok szép képet róla, nyilván élőben szebb volt. Voltunk libegőzni amit mindneki nagyon élvezett. Van Brágának egy különleges templomja amihez rengetek lépcső vezet fel azt is megnéztük. A plázába ebédeltünk és volt egy óra szabad foglalkozás ott.

November 21 Vasárnap

Ez már az utolsó pár nap ami miatt elég szomorú vagyok. Ma szörfözni voltunk amit nagyon élveztem, de irtó fárasztó sport. Már az is egy élmény volt, hogy a nagy hidegbe bent álltunk a jéghideg óceánban a sok ember meg mellettünk szörfözött. Blanka feltudott állni a deszkára, közülünk csak ő, nagyon ügyes volt. Mire végeztünk már nagyon éhesek voltunk a taxi egyből az ebédlőbe vitt minket. Ebéd után haza mentünk pihentünk aztán mentünk vissza vacsorázni.

November 22 Hétfő

A mai az utolsó nap Portugáliában. A mai napot pakolással töltöttük és vettünk dolgokat amiket az útra viszünk. Délben Schantalék elvittek minket egy étterembe ahol 3 hét után végre jól laktunk. Megkaptuk a papírjainkat és egy tortát is kaptunk köszönetképpen. Ebéd után a szálláson egy megbeszélést tartottunk, mindenki külön-külön megköszönte Schantaléknak amit szeretett volna vagy ami tetszett neki az itt eltöltött idő alatt. A vacsoránál bele írtuk egy kis könyvecskébe a nevünket és egy kedves mondatot is írtunk mellé.

November 23 Kedd

Hajnali 4-kor indultunk haza , könnyes búcsút véve a szállástól és Portugáliától. A 3 hét alatt minden tökéletes volt, nagyon jól éreztem magam. Bármikor vissza mennék és akárki kérdezné hogy menjen e igent mondanék, egy percig se habozzon. Óriási élmény megismerni más embereket, a szokásaikat, felfedezni hasonlóságokat a két nyelv között.

Gyöngyösi Petra 12E